তথ্যবিবরণী নম্বর: ২৬১৮

**গ্রামীণ টেলিকমের বাৎসরিক লভ্যাংশের ৩৮ কোটি ৩৯ লাখ ৪৯ হাজার ৭৭০ টাকা**

**বাংলাদেশ শ্রমিক কল্যাণ ফাউন্ডেশনে প্রদান**

**ঢাকা**, ২২ মাঘ (৫ ফেব্রুয়ারি):

শ্রম ও কর্মসংস্থান উপদেষ্টা ব্রিগেডিয়ার জেনারেল (অব.) ড. এম সাখাওয়াত হোসেন বলেছেন, গ্রামীণ টেলিকমের ব্যবস্থাপনা পরিচালক বাংলাদেশ শ্রম আইন ২০০৬ (সংশোধিত ২০১৮) অনুযায়ী কোম্পানির বাৎসরিক লভ্যাংশের শূন্য দশমিক পাঁচ শতাংশ হারে ৩৮ কোটি ৩৯ লাখ ৪৯ হাজার ৭শ’ ৭০ টাকার চেক হস্তান্তর করেছেন। এ টাকা শ্রম ও কর্মসংস্থান মন্ত্রণালয়ের অধীন বাংলাদেশ শ্রমিক কল্যাণ ফাউন্ডেশনের তহবিলে জমা হবে। বাংলাদেশের সকল অঞ্চল ও স্তরের প্রাতিষ্ঠানিক ও অপ্রাতিষ্ঠানিক শ্রমিক ও শ্রমিকের পরিবারের আর্থসামাজিক উন্নয়নে এ অর্থ ব্যয় হবে।

উপদেষ্টা আজ বাংলাদেশ সচিবালয়ে প্রেস ব্রিফিংয়ে বলেন, শ্রম আইন ২০০৬ (সংশোধিত ২০১৮) এর ২৩৬ ধারায় যথাসময়ে অর্থ প্রদান না করলে জরিমানা-সহ অর্থ আদায়ের বিধান করা হয়েছে। তিনি বলেন, শ্রমিক কল্যাণ ফাউন্ডেশন তহবিলের অর্থ মৃত শ্রমিকদের অনুদান, ছাত্র বৃত্তি এবং শ্রমিকদের জরুরি চিকিৎসায় খরচ করা হবে।

প্রেস ব্রিফিংয়ে শ্রম ও কর্মসংস্থান মন্ত্রণালয়ের সচিব এ এইচ এম সফিকুজ্জামান, শ্রমিক কল্যাণ ফাউন্ডেশনের মহাপরিচালক মোঃ মুনির হোসেন খান, গ্রামীণ টেলিকমের প্রতিনিধি-সহ গণমাধ্যমকর্মীগণ ছিলেন।

#

মালেক/মেহেদী/পবন/রানা/সঞ্জীব/সেলিম/২০২৫/২০২০ ঘণ্টা

তথ্যবিবরণী নম্বর: ২৬১৭

**যুব ও ক্রীড়া উপদেষ্টার সাথে আর্জেন্টিনার রাষ্ট্রদূতের সাক্ষাৎ**

ঢাকা, ২২ মাঘ (৫ ফেব্রুয়ারি):

যুব ও ক্রীড়া এবং স্থানীয় সরকার, পল্লী উন্নয়ন ও সমবায় মন্ত্রণালয়ের উপদেষ্টা আসিফ মাহমুদ সজীব ভূঁইয়ার সাথে বাংলাদেশে নিযুক্ত আর্জেন্টিনার রাষ্ট্রদূত Marcelo C. Cesa সাক্ষাৎ করেছেন।

আজ ঢাকা দক্ষিণ সিটিকর্পোরেশনে উপদেষ্টার অফিস কক্ষে এ সাক্ষাৎ অনিুষ্ঠিত হয়।

এ সময় বাংলাদেশের যুব সমাজের মধ্যে কর্মসংস্থান সৃষ্টি, বিদেশে শ্রম বাজার অন্বেষণ, তৈরি পোশাক শিল্পের প্রসার, দুই দেশের মধ্যে সাংস্কৃতিক বিনিময়, ক্রীড়া ক্ষেত্রে উন্নয়ন-সহ নানান সমসাময়িক বিষয়ে আলোচনা হয়।

উপদেষ্টা বলেন, বাংলাদেশের জনগণ অত্যন্ত ক্রীড়াপ্রেমী। বিশেষ করে ফুটবল বাংলাদেশে অনেক জনপ্রিয় খেলা। আর্জেন্টাইন ফুটবলের একটি বড় সমর্থকগোষ্ঠী বাংলাদেশে রয়েছে। গত ফুটবল বিশ্বকাপে আর্জেন্টিনা, বাংলাদেশের এই সমর্থনকে স্বীকৃতি দিয়েছে। তিনি বলেন, দুই দেশের মধ্যে সাংস্কৃতিক বিনিময়, ক্রীড়া সেক্টর-সহ অন্যান্য ক্ষেত্রে অনেক কাজ করার সুযোগ রয়েছে। আমরা কৃষি, ব্যবসা-বাণিজ্য এবং পরিবেশ ইস্যুতে একসাথে কাজ করতে পারি।

পররাষ্ট্র মন্ত্রণালয়ের দক্ষিণ আমেরিকা অনুবিভাগের মহাপরিচালক কাজী আনারকলি, পরিচালক তারিক হাসান এবং যুব ও ক্রীড়া মন্ত্রণালয়ের ঊর্ধ্বতন কর্মকর্তারা এ সময় উপস্থিত ছিলেন।

#

আলম/মেহেদী/পবন/রফিকুল/শামীম/২০২৫/১৯০০ঘণ্টা

Handout Number: 2616

**Crackdown on Air-Polluting Brick Kilns and**

**Banned Polythene: Leads to 12.3 million taka in Fines**

Dhaka, 5 February:

 Mobile courts were conducted today across various districts to take action against illegal brick kilns. A total of 11 mobile court drives were carried out in Kurigram, Dinajpur, Tangail, Meherpur, Madaripur, Chandpur, Gaibandha, Feni, Bandarban, and Dhamrai in Dhaka district. These operations led to 39 cases, resulting in the collection of fines amounting to 12.3 million taka.

 Additionally, 14 brick kilns were demolished to completely shut down their operations, while strict orders were issued to close another 14 brick kilns.

 On the same day, under the Air Pollution Control Regulations 2022, mobile courts were conducted in Aftabnagar and Lalbagh of Dhaka for air pollution caused by construction materials. Two drives resulted in six cases and a total fine of 43,000 taka. Several business owners were also warned.

 Furthermore, two mobile courts were conducted in Jashore and Netrokona against the production, sale, and distribution of banned polythene. These drives led to two cases, with fines totaling 21,000 taka. Approximately 96 kg of illegal polythene was seized across the country, and shop owners were warned against its production and marketing.

#

Dipankar/Mehedi/Paban/Rafiqul/Joynul/2025/1920 hour

তথ্যবিবরণী নম্বর: ২৬১৫

**বায়ুদূষণকারী ইটভাটা ও নিষিদ্ধ পলিথিনের বিরুদ্ধে অভিযান, ১.২৩ কোটি টাকা জরিমানা**

ঢাকা, ২২ মাঘ (৫ ফেব্রুয়ারি):

 আজ দেশের বিভিন্ন জেলায় অবৈধ ইটভাটার বিরুদ্ধে মোবাইল কোর্ট পরিচালিত হয়। কুড়িগ্রাম, দিনাজপুর, টাঙ্গাইল, মেহেরপুর, মাদারীপুর, চাঁদপুর, গাইবান্ধা, ফেনী, বান্দরবান ও ঢাকা জেলার ধামরাই এলাকায় ১১টি মোবাইল কোর্ট অভিযান পরিচালিত হয়। এতে ৩৯টি মামলার মাধ্যমে মোট ১ কোটি ২৩ লাখ ১৫ হাজার টাকা জরিমানা আদায় করা হয়। এছাড়া, ১৪টি ইটভাটার কিলন ভেঙে কার্যক্রম সম্পূর্ণরূপে বন্ধ করে দেওয়া হয়। আরো ১৪টি ইটভাটার কার্যক্রম বন্ধের জন্য কঠোর নির্দেশনা দেওয়া হয়।

 এদিন,বায়ুদূষণ নিয়ন্ত্রণ বিধিমালা ২০২২ অনুযায়ী নির্মাণ সামগ্রী দ্বারা বায়ুদূষণের অভিযোগে ঢাকা মহানগরের আফতাবনগর ও লালবাগ এলাকায় ২টি মোবাইল কোর্ট অভিযান পরিচালিত হয়। এতে ৬টি মামলায় মোট ৪৩ হাজার টাকা জরিমানা আদায় এবং সংশ্লিষ্ট প্রতিষ্ঠানগুলোর মালিকদের সতর্ক করা হয়।

 একই দিনে যশোর ও নেত্রকোনায় নিষিদ্ধ পলিথিন উৎপাদন, বিক্রয় ও সরবরাহের বিরুদ্ধে ২টি মোবাইল কোর্ট পরিচালিত হয়। এতে ২টি মামলায় মোট ২১ হাজার টাকা জরিমানা আদায় করা হয়। পাশাপাশি সারাদেশে আনুমানিক ৯৬ কেজি নিষিদ্ধ পলিথিন জব্দ করা হয়। এ সময় দোকান মালিকদের নিষিদ্ধ পলিথিন উৎপাদন ও বাজারজাতকরণের বিরুদ্ধে সতর্কতামূলক বার্তা প্রদান করা হয়।

#

দীপংকর/মেহেদী/পবন/রফিকুল/জয়নুল/২০২৫/২০১০ঘণ্টা

তথ্যবিবরণী নম্বর: ২৬১৪

**জুলাই অভ্যুত্থান বাংলাদেশের ইতিহাসে এক অনন্য ঘটনা**

 **--- উপদেষ্টা নাহিদ ইসলাম**

ঢাকা, ২২ মাঘ (৫ ফেব্রুয়ারি):

 তথ্য ও সম্প্রচার উপদেষ্টা নাহিদ ইসলাম বলেছেন, জুলাই অভ্যুত্থান বাংলাদেশের ইতিহাসে এক অনন্য ঘটনা। জুলাই অভ্যুত্থানের ইতিহাস সঠিকভাবে তুলে ধরার জন্য মন্ত্রণালয়ের পক্ষ থেকে ইতিমধ্যে বিভিন্ন উদ্যোগ গ্রহণ করা হয়েছে।

 আজ ঢাকায় বাংলা একাডেমী ভবনে কবি শামসুর রাহমান সেমিনার কক্ষে প্রকাশনা সংস্থা ‘আদর্শ’ এর আয়োজনে আহম্মদ ফয়েজের লেখা ‘সংবাদপত্রে জুলাই অভ্যুত্থান’ গ্রন্থের প্রকাশনা অনুষ্ঠানে প্রধান অতিথির বক্তৃতায় উপদেষ্টা এসব কথা বলেন।

 নাহিদ ইসলাম বলেন, ‘সংবাদপত্রে জুলাই অভ্যুত্থান’ গ্রন্থটি ২০২৪ সালের ছাত্র-জনতার ঐতিহাসিক অভ্যুত্থানের একটি প্রামাণ্য দলিল। ছাত্র-জনতার অভ্যুত্থানে অনেক সংবাদপত্রের ভূমিকা অবিস্মরণীয়। কিন্তু দুর্ভাগ্যজনকভাবে কোনো কোনো পত্রিকা অভ্যুত্থানকে প্রশ্নবিদ্ধ করে তোলে যা দুঃখজনক।

 উপদেষ্টা প্রকাশক ও প্রকাশনিকে ধন্যবাদ জানিয়ে বলেন, বইটি আন্দোলনকারী ২৫টি দৈনিকের প্রথম পৃষ্ঠার হুবহু সংকলন যা ২০২৪ সালের রক্তক্ষয়ী গণআন্দোলনের ঐতিহাসিক প্রেক্ষাপট গণমাধ্যমের ভূমিকা মূল্যায়ণে একটি অনন্য প্রচেষ্টা।

 প্রকাশনা অনুষ্ঠানে বিশেষ অতিথির বক্তৃতায় প্রধান উপদেষ্টার প্রেস সচিব শফিকুল আলম বলেন, জুলাই অভ্যুত্থানকে কেউ তুলে ধরেছেন ছবির মাধ্যমে, আবার কেউ গ্রাফিতি ও ভিডিওর মাধ্যমে। জাতীয় দৈনিকগুলোও ২৪ এর অভ্যুত্থানকে তুলে ধরেছেন স¦মহিমায়। ২৫টি জাতীয় দৈনিক থেকে ২৪ এর অভ্যুত্থান নিয়ে সংকলিত আহম্মদ ফয়েজের লেখা সংবাদপত্রে জুলাই অভ্যুত্থান গ্রন্থের মাধ্যমে মুক্তিকামী মানুষের লড়াই সংগ্রামের অবদান অম্লান হয়ে থাকবে।

 অনুষ্ঠানে অন্যান্যের মধ্যে বক্তৃতা করেন প্রকাশনা সংস্থা ‘আদর্শ’এর প্রকাশক ও প্রধান নির্বাহী কর্মকর্তা মাহাবুব রাহমান, গ্রন্থের লেখক আহম্মদ ফয়েজ এবং কবি ও সাংবাদিক সালাউদ্দিন শুভ।

#

 ফেরদৌস/মেহেদী/পবন/রফিকুল/জয়নুল/২০২৫/১৯০০ঘণ্টা

তথ্যবিবরণী নম্বর: ২৫১৩

**বিল, হাওর-বাঁওড় প্রকৃত মৎসজীবীদের ইজারা দিতে সংশ্লিষ্টদের প্রতি মৎস উপদেষ্টার আহ্বান**

শৈলকূপা (ঝিনাইদহ), ২২ মাঘ (৫ ফেব্রুয়ারি):

মৎস্য ও প্রাণিসম্পদ উপদেষ্টা ফরিদা আখতার বলেছেন, গরুর মাংসের দাম হ্রাস করানোর কথা বলে অনেকেই মাংস আমদানির অনুরোধ করে থাকেন। মাংস খাওয়ার জন্য বিদেশ থেকে আমদানি নয় বরং গবাদি পশুর মানোন্নয়নে গরু আমদানি করা হবে।

উপদেষ্টা আজ শৈলকুপা উপজেলায় হরিপুর সরকারি প্রাথমিক বিদ্যালয় মাঠে সম্মিলিত খামারি পরিষদ আয়োজিত প্রান্তিক খামারি সমাবেশে প্রধান অতিথির বক্তৃতায় এ কথা বলেন।

জেলা প্রশাসক ও উপজেলা নির্বাহী অফিসারদের প্রতি আহ্বান জানিয়ে উপদেষ্টা বলেন, বিল, হাওড়-বাওড় প্রকৃত মৎস্যজীবীদের কাছে ইজারা দিতে হবে। অমৎস্যজীবীদের হাতে বাওড়ের ইজারা দেওয়া যাবে না। তিনি বলেন, তিন মন্ত্রণালয় ইজারা ব্যবস্থাপনা নিয়ে কাজ করছে। আশা করা যায় দ্রুতই এর সমাধান হবে। তিনি কৃষকদের তামাক চাষে নিরুৎসাহিত করে জমিতে ধান-সহ অন্যান্য ফসল আবাদ করার পরামর্শ দেন।

উপদেষ্টা বলেন, আমাদের দুধ আছে কিন্তু ভান্ডার নেই। তাই ক্যাটেল হাব তৈরির মাধ্যমে দুধের ভান্ডার গড়ে তুলা হবে। সরাসরি খামারিদের কাছ থেকে যাতে টাটকা দুধ মানুষ কিনতে পারে সেই ব্যবস্থা করা হবে। শৈলকুপা-সহ জেলার খামারিদের সমস্যা সমাধানের আশ্বাস দিয়ে তিনি বলেন, সরকার একটি সুস্থ ও মানবিক পরিবেশ তৈরির চেষ্টা চালাচ্ছে। সমাজে কোনো বৈষম্য থাকবে না এমন পরিকল্পনা গ্রহণ করা হচ্ছে।

তরিকুল ইসলাম তুরকির সভাপতিত্বে এসময় বিশেষ অতিথি হিসেবে বক্তৃতা করেন অ্যাটর্নি জেনারেল মোঃ আসাদুজ্জামান, বাংলাদেশে নিযুক্ত পাকিস্তানের হাইকমিশনার সৈয়দ আহমেদ মারুফ, ঝিনাইদহ জেলা প্রশাসক মোহাম্মদ আবদুল আওয়াল, আমেরিকার প্রেসিডেন্ট ডোনাল্ড ট্রাম্পের ব্যবসায়িক প্রতিষ্ঠানের প্রতিনিধি গ্যাব্রিয়েল পিনেদাছ, রাজশাহী বিশ্ববিদ্যালয়ের সাবেক ডিন ড. আমিনুল হক, এলডিডিপি প্রকল্প পরিচালক ডা. মো. জসিম উদ্দিন, শৈলকুপা উপজেলা নির্বাহী অফিসার স্নিগ্ধা দাস, তিস্তা নদী রক্ষা কমিটির সভাপতি ফরিদুল ইসলাম, খামারিদের পক্ষে বক্তৃতা করেন মনীষা সেনানি, বৈষম্য বিরোধী ছাত্র আন্দোলনের কেন্দ্রীয় সমন্বয়ক তারেক রেজা। এতে স্বাগত বক্তৃতা করেন কনক রহমান, সঞ্চালনায় ছিলেন শৈলকূপা সম্মিলিত খামারি পরিষদের মুখপাত্র মোঃ তানজীর আলম প্রমুখ।

পরে মৎস্য ও প্রাণিসম্পদ উপদেষ্টা শৈলকুপা উপজেলা প্রাণিসম্পদ দপ্তর ও ভেটেরিনারি হাসপাতাল আয়োজিত লাইভস্টক ফার্মাস ফিল্ড স্কুল-হাবিবপুরে প্রাণিসম্পদ ও ডেইরি উন্নয়ন প্রকল্পের (এলডিডিপি) আওতায় ডেইরি উৎপাদনকারী দলের ৪০ জন সদস্যদের মাঝে হাইজনিক টুলস, মিল্ক ক্যান, মিল্ক মেজারিন কাপ,গামবুট, বালতি, তাপমাত্রা ও আর্দ্রতামাপক যন্ত্র বিতরণ করেন।

এর আগে মৎস্য ও প্রাণিসম্পদ উপদেষ্টা ফরিদপুরে ভাঙ্গায় অবস্হিত ব্রি আঞ্চলিক কার্যালয়ে জেলা এবং উপজেলা মৎস্য ও প্রাণিসম্পদ কর্মকর্তাদের সাথে মতবিনিময় সভায় অংশগ্রহণ করেন। এ সময় তিনি মৎস্য ও প্রাণিসম্পদ খাতে সেবাসমূহ জনগণের দোরগোড়ায় পৌঁছাতে কর্মকর্তাদের নির্দশনা প্রদান করেন।

#

মামুন/মেহেদী/পবন/রফিকুল/শামীম/২০২৫/১৮০০ঘণ্টা

তথ্যবিবরণী নম্বর: ২৫১২

**পাট পণ্যের বহুমুখীকরণের উদ্যোগ নেওয়া হয়েছে**

 **- বাণিজ্য উপদেষ্টা**

কক্সবাজার, ২২ মাঘ (৫ ফেব্রুয়ারি):

পাট পণ্যের বহুমুখীকরণের উদ্যোগ নেওয়া হয়েছে। পাট নিয়ে সমস্যার দ্রুত সমাধান করা হবে বলে আশ্বাস দিয়েছেন বাণিজ্য, বস্ত্র ও পাট মন্ত্রণালয়ের উপদেষ্টা শেখ বশিরউদ্দীন।

গতকাল সন্ধ্যায় কক্সবাজার সমুদ্র সৈকতের লাবণী পয়েন্টে ‘এসো দেশ বদলাই-পৃথিবী বদলাই’ স্লোগান নিয়ে পাট অধিদপ্তর ও জেডিপিসি আয়োজিত চার দিনব্যাপী বহুমুখী পাটপণ্য মেলার উদ্বোধন অনুষ্ঠানে উপদেষ্টা একথা বলেন।

শেখ বশিরউদ্দীন বলেন, আমরা বিভিন্ন জায়গায় বৈচিত্র্যময় পাট মেলার আয়োজন করছি। কিছু দিন আগে বাণিজ্য মেলা সম্পন্ন হয়েছে। সেখান থেকে অনুপ্রাণিত হয়ে কক্সবাজারে মেলার আয়োজন করা হয়েছে। মেলায় অংশগ্রহণকারীরা খুশি এবং তারা প্রবৃদ্ধির আশা করছেন। সরকার তাদের প্রশিক্ষণের ব্যবস্থা করছে।

বিভাগীয় এবং জেলা পর্যায়ে আরো মেলার আয়োজন করা হবে উল্লেখ করে তিনি বলেন, পাটের দ্রব্য তৈরির উপকরণ নিয়ে যে সমস্যা রয়েছে তা সমাধান করা হবে। রমজানে দ্রব্যমূল্য বাড়বেনা জানিয়ে তিনি বলেন, সম্প্রতি একটি ব্যবসায়িক সম্মেলনে বিস্তারিত আলোচনা করা হয়েছে। সবাই একত্রে কাজ করছে। তাই আশা করছি, রমজানে বাজারে পণ্যের মূল্য কোনোভাবেই বাড়বে না। তেল, চিনি, খেজুর, ছোলা, মাছ, মুরগি, ডিম ও মৌসুমি সবজির সরবরাহ সঠিকভাবে করা হবে।

পাট অধিদপ্তরের পরিচালক সত্যকাম সেন, জেলা প্রশাসক মোহাম্মদ সালাহউদ্দিন, পুলিশ সুপার মুহাম্মদ রহমত উল্লাহ এ সময় উপস্থিত ছিলেন।

এর আগে উপদেষ্টা মেলার বিভিন্ন স্টল ঘুরে দেখেন এবং উদ্যোক্তাদের সাথে পাট পণ্যের সম্ভাবনা নিয়ে কথা বলেন।

উল্লেখ্য, এবারের বহুমুখী পাটপণ্য মেলায় ৩৩টি স্টল রয়েছে। আগামী ৮ ফেব্রুয়ারি পর্যন্ত প্রতিদিন বিকেল ৪টা থেকে রাত ৮টা পর্যন্ত মেলা সকলের জন্য উন্মুক্ত থাকবে।

#

কামাল/মেহেদী/পবন/রফিকুল/শামীম/২০২৫/১৭১০ঘণ্টা

তথ্যববিরণী নম্বর: ২৬১১

**খুলনার রূপসা নদীতে নৌকা বাইচ প্রতিযোগিতা অনুষ্ঠিত**

খুলনা, ২২ মাঘ (৫ ফেব্রুয়ারি) :

 তারুণ্যের উৎসব-২০২৫ উদ্‌যাপনের অংশ হিসেবে আজ খুলনার রূপসা নদীতে নৌকা বাইচ প্রতিযোগিতা অনুষ্ঠিত হয়। খুলনা বিভাগীয় প্রশাসনের ব্যবস্থাপনায় আয়োজিত এ নৌকা বাইচ প্রতিযোগিতা রূপসা নদীর এক নম্বর কাস্টমস ঘাট থেকে খান জাহান আলী সেতু পর্যন্ত অনুষ্ঠিত হয়। অনুষ্ঠানে প্রধান অতিথি ছিলেন যুব ও ক্রীড়া মন্ত্রণালয়ের সচিব মোঃ রেজাউল মাকছুদ জাহেদী।

 যুব ও ক্রীড়া সচিব জানান, নৌকা বাইচ গ্রাম বাংলার একটি ঐতিহ্য। এরই ধারাবাহিকতায় উৎসবমুখর পরিবেশে খুলনাবাসীকে নির্মল বিনোদন উপভোগের সুযোগ করে দেয়ার লক্ষ্যে এ প্রতিযোগিতার আয়োজন করা হয়েছে। এটি হচ্ছে তারুণ্যের উৎসবের অংশ। নতুন বাংলাদেশ গড়ার লক্ষ্যে আমাদের সকলের প্রচেষ্টায় বাংলাদেশকে সমৃদ্ধশালী দেশ হিসেবে গড়ার লক্ষ্যে আমরা তারুণ্যের উৎসব উদ্‌যাপন করছি।

 অনুষ্ঠানে খুলনা বিভাগীয় কমিশনার মোঃ ফিরোজ সরকার, বাংলাদেশ মৎস্য উন্নয়ন কর্পোরেশনের চেয়ারম্যান (অতিরিক্ত সচিব) সুরাইয়া আক্তার জাহান, খুলনা রেঞ্জ ডিআইজি মোঃ রেজাউল হক, মেট্রোপলিটন পুলিশ কমিশনার মোঃ জুলফিকার আলী হায়দার ও খুলনার জেলা প্রশাসক মোহাম্মদ সাইফুল ইসলাম উপস্থিত ছিলেন ।

#

রোকন/শাহিদা/ফাতেমা/রমজান/আসমা/২০২৫/১৬৩০ ঘণ্টা

তথ্যবিবরণী নম্বর: ২৬১০

**শিক্ষার সাথে নৈতিকতার সংযোগ না ঘটলে মানুষ হওয়া যায় না**

 **-ধর্ম উপদেষ্টা**

ঢাকা, ২২ মাঘ (৫ ফেব্রুয়ারি):

 ধর্ম উপদেষ্টা ড. আ ফ ম খালিদ হোসেন বলেছেন, শিক্ষার সাথে নৈতিকতার সংযোগ না ঘটলে মানুষ হওয়া যায় না, শুধু সার্টিফিকেট অর্জন করা যায়। এ দুটির সম্মিলন ছাড়া মানুষের মধ্যে দেশপ্রেমও তৈরি হয় না।

 আজ রাজধানীর মুগদায় বাংলাদেশ ইসলামী বিশ্ববিদ্যালয় প্রাঙ্গণে স্প্রিং সেমিস্টারের শিক্ষার্থীদের ওরিয়েন্টেশন প্রোগ্রামে প্রধান অতিথির বক্তৃতায় তিনি এসব কথা বলেন।

 ধর্ম উপদেষ্টা বলেন, পৃথিবীর নামিদামি বিশ্ববিদ্যালয়গুলোর বেশিরভাগই বেসরকারি। এসকল বিশ্ববিদ্যালয়ের শিক্ষা ব্যবস্থায় ধর্ম নির্ভরতা আছে। মুসলমানদের প্রাচীনতম শিক্ষা প্রতিষ্ঠান আল আযহার বিশ্ববিদ্যালয়ও মসজিদকে কেন্দ্র করে গড়ে উঠেছে। তিনি শিক্ষার সাথে ধর্মের সংশ্লিষ্টতার ওপর গুরুত্বআরোপ করেন।

 ধর্ম উপদেষ্টা আরো বলেন, নৈতিকতাবোধ জাগ্রত করা না গেলে শিক্ষার্থীরা পাশ করার পর অনৈতিক কাজ করবে, ঘুষ ও দুর্নীতিতে জড়িয়ে পড়বে। তিনি অসৎপথে অর্থ উপার্জনের চিন্তা ত্যাগ করার জন্য শিক্ষার্থীদেরকে অনুরোধ জানান।

 ধর্ম উপদেষ্টা বলেন, স্বাধীনতার পর থেকে আমরা শিক্ষা প্রতিষ্ঠানগুলোকে রাজনীতির আখড়া বানিয়ে ফেলেছি। অন্ধ দলীয় রাজনীতি আমাদেরকে শেষ করে দিয়েছে। পৃথিবীর কোন দেশে এরূপ রাজনৈতিক সংস্কৃতি নেই। তিনি নবীন শিক্ষার্থীদেরকে এই সংস্কৃতি পরিহার করে লেখাপড়ায় মনযোগী হওয়ার আহ্বান জানান। এছাড়া, উপদেষ্টা বিশ্ববিদ্যালয়ের সকল কাজে স্বচ্ছতা বজায় রাখার অনুরোধ জানান।

 ভাইস চ্যালেন্সর কাজী আখতার হোসেনের সভাপতিত্বে এ অনুষ্ঠানে বাংলাদেশ ইসলামী বিশ্ববিদ্যালয়ের প্রতিষ্ঠাতা ও চেয়ারম্যান প্রফেসর কামালউদ্দিন আবদুল্লাহ জাফরি, বাংলাদেশ ইসলামী আরবি বিশ্ববিদ্যালয়ের ভাইস চ্যান্সেলর অধ্যাপক ড. মোঃ শামসুল আলম, দৈনিক যুগান্তর পত্রিকার সম্পাদক অধ্যাপক আব্দুল হাই শিকদার, বিআইইউ বোর্ড অব ট্রাস্টিজের সদস্য সৈয়দ জারিফ জাফরি প্রমুখ বিশেষ অতিথির বক্তৃতা করেন। অনুষ্ঠানে বিশ্ববিদ্যালয়ের শিক্ষক, কর্মকর্তা-কর্মচারী, শিক্ষার্থীরা উপস্থিত ছিলেন।

#

আবুবকর/শাহিদা/ফাতেমা/রমজান/সুবর্ণা/মাসুম/২০২৫/১৫৩১ ঘণ্টা

তথ্যবিবরণী নম্বর: ২৬০৯

**নদীমাতৃক দেশ হওয়ায় বাংলাদেশে নৌ-পুলিশের প্রয়োজনীয়তা অনেক বেশি**

 **- স্বরাষ্ট্র উপদেষ্টা**

ঢাকা, ২২ মাঘ (৫ ফেব্রুয়ারি):

 নদীমাতৃক দেশ হওয়ায় বাংলাদেশে নৌ-পুলিশের প্রয়োজনীয়তা অনেক বেশি বলে মন্তব্য করেছেন স্বরাষ্ট্র উপদেষ্টা লেফটেন্যান্ট জেনারেল (অবঃ) মোঃ জাহাঙ্গীর আলম চৌধুরী।

 উপদেষ্টা আজ সকালে রাজধানীর গুলশানে পুলিশ প্লাজা কনকর্ডে নৌ-পুলিশ সদর দপ্তরের ঊর্ধ্বতন কর্মকর্তাদের সঙ্গে মতবিনিময় সভা শেষে সাংবাদিকদের ব্রিফিংকালে এ মন্তব্য করেন।

উপদেষ্টা বলেন, নদীমাতৃক দেশ হওয়ায় নদীপথের সার্বিক নিরাপত্তা বিধান, চাঁদাবাজি ও জলদস্যুতা প্রতিরোধ, ইলিশ ও মৎস্যসম্পদ সংরক্ষণ অভিযানসহ বিভিন্ন গুরুত্বপূর্ণ কাজ করে যাচ্ছে নৌ-পুলিশ। তিনি বলেন, জনবল ও জলযানের সীমাবদ্ধতা সত্ত্বেও তারা আন্তরিকভাবে কাজ করে যাচ্ছে। এসব সমস্যা সমাধানেও প্রয়োজনীয় নির্দেশনা দেয়া হয়েছে। তিনি আরো বলেন, মৎস্য সম্পদ সংরক্ষণ সংক্রান্ত বিভিন্ন অভিযানে দেখা যায় যে, জাল ও জেলে আটক করা হচ্ছে। কিন্তু কারেন্ট জালের ফ্যাক্টরির মালিক ধরাছোঁয়ার বাইরে রয়ে যাচ্ছে। এসব অবৈধ জাল প্রস্তুতকারী ফ্যাক্টরির মালিকদের বিরুদ্ধে আইনগত ব্যবস্থা নেয়ার জন্য নির্দেশনা দেয়া হয়েছে।

 উপদেষ্টা আরো বলেন, যৌক্তিক-অযৌক্তিক বিভিন্ন আন্দোলনের নামে রাস্তাঘাট বন্ধ করা হচ্ছে। এতে জনগণ অতিষ্ঠ হয়ে যাচ্ছে। আমি ছাত্রদের বলবো তারা যেন তাদের দাবিদাওয়াসমূহ ঊর্ধ্বতন কর্তৃপক্ষকে জানায় এবং আন্দোলনের প্রয়োজনে তাদের নিজস্ব কলেজের মাঠ ব্যবহার করে।

আন্তর্জাতিক অপরাধ ট্রাইব্যুনালের মামলায় গ্রেপ্তারি পরোয়ানাপ্রাপ্ত আসামিদের বিষয়ে উপদেষ্টা বলেন, আন্তর্জাতিক অপরাধ ট্রাইব্যুনাল যাদের বিরুদ্ধে গ্রেপ্তারি পরোয়ানা জারি করেছে, তাদের অনেকেই বাংলাদেশে নেই। তাদের বিরুদ্ধে ইন্টারপোলের মাধ্যমে রেড নোটিশ জারির অনুরোধ করা হয়েছে। আর যারা দেশে আছে, তাদের গ্রেপ্তার করা হচ্ছে।

সাংবাদিকদের এক প্রশ্নের জবাবে উপদেষ্টা বলেন, উত্তরা পশ্চিম থানাসহ দেশের বিভিন্ন জায়গায় পুলিশের ওপর হামলা করে আসামি ছিনতাইয়ের ঘটনায় দায়ীদের শনাক্তকরণে তদন্ত কমিটি গঠন করা হবে। পুলিশের প্রশিক্ষণে ব্যাপক পরিবর্তন আনা হচ্ছে। পুলিশ যেন আরো বেশি মানবিক হয় সে বিষয়ে প্রশিক্ষণে বিশেষভাবে গুরুত্ব দেয়া হচ্ছে।

 এসময় পুলিশ মহাপরিদর্শক বাহারুল আলম বিপিএম, নৌ-পুলিশের অতিরিক্ত আইজিপি কুসুম দেওয়ান প্রমুখ উপস্থিত ছিলেন।

#

ফয়সল/শাহিদা/ফাতেমা/রমজান/সুবর্ণা/সাঈদা/মানসুরা/২০২৫/১৫৪০ ঘণ্টা

তথ্যবিবরণী নম্বর: ২৬০৮

**প্লাস্টিক দূষণ রোধে কার্যকর পদক্ষেপ নিতে পরিবেশ উপদেষ্টার আহ্বান**

ঢাকা, ২২ মাঘ (৫ ফেব্রুয়ারি):

 পরিবেশ, বন ও জলবায়ু পরিবর্তন এবং পানি সম্পদ বিষয়ক উপদেষ্টা সৈয়দা রিজওয়ানা হাসান প্লাস্টিক দূষণ মোকাবিলায় কার্যকর পদক্ষেপের ওপর গুরুত্বারোপ করেছেন। তিনি বলেন, সরকার একবার ব্যবহারযোগ্য প্লাস্টিক পুরোপুরি নিষিদ্ধ করেনি, তবে এর ব্যবহার নিরুৎসাহিত করেছে, যাতে দেশীয় উদ্যোক্তারা নিরাপদ বিকল্প তৈরি করতে পারে।

 আজ ঢাকার আগারগাঁওয়ে পরিবেশ অধিদপ্তরের সম্মেলন কক্ষে অনুষ্ঠিত ‘নীতি থেকে বাস্তবায়ন: বাংলাদেশে প্লাস্টিক দূষণ ও সামুদ্রিক আবর্জনা মোকাবিলায় সমন্বিত পদক্ষেপ" শীর্ষক সম্মেলনে প্রধান অতিথির বক্তব্যে তিনি এসব কথা বলেন।

 উপদেষ্টা বলেন, যতদিন পর্যন্ত একবার ব্যবহারযোগ্য প্লাস্টিকের যথাযথ বর্জ্য ব্যবস্থাপনা নিশ্চিত করা যায়, ততদিন ধাপে ধাপে এর ব্যবহার থেকে সরে আসতে হবে। তিনি বলেন, সরকার সব ধরনের একবার ব্যবহারযোগ্য প্লাস্টিক নিষিদ্ধ করেছে-এধরনের তথ্য ‘ভিত্তিহীন মিথ্যা’ এবং তিনি একে অপ্রয়োজনীয় উদ্বেগ তৈরির চেষ্টা হিসেবে অভিহিত করেন।

 প্লাস্টিক দূষণের ভয়াবহতা তুলে ধরে পরিবেশ উপদেষ্টা বলেন, প্লাস্টিক বর্জ্য হারিয়ে যায় না, বরং ক্ষুদ্রাতিক্ষুদ্র কণায় পরিণত হয়, যা মাছের মাধ্যমে আমাদের খাদ্য শৃঙ্খলে প্রবেশ করে। এটি এমন একটি বিষয় যেখানে ব্যক্তি, সরকার ও ব্যবসায়ী সবারই দায়িত্ব রয়েছে। বাংলাদেশে অধিকাংশ একবার ব্যবহারযোগ্য প্লাস্টিকের সহজলভ্য বিকল্প রয়েছে। তাই ব্যবসায়ীদের আরো দৃঢ় প্রতিশ্রুতি নিতে হবে। পুরান ঢাকার অনিয়ন্ত্রিত প্লাস্টিক কারখানাগুলোর ঝুঁকিপূর্ণ কর্মপরিবেশের সমালোচনা করে তিনি বলেন, এটি ধাপে ধাপে বন্ধ করার পরিকল্পনা প্রয়োজন। একটি সমন্বিত পরিকল্পনা দরকার নিষিদ্ধকরণ একমাত্র সমাধান নয়, বরং ধাপে ধাপে ব্যবহার বন্ধ করা, পুনর্ব্যবহার ও পুনর্ব্যবস্থাপনা সমানভাবে গুরুত্বপূর্ণ। ফিনল্যান্ড সরকার অত্যাধুনিক পুনর্ব্যবস্থাপনা কেন্দ্র স্থাপনে আমাদের সহায়তা করতে আগ্রহ প্রকাশ করেছে, এবং আমরা দ্রুতই তাদের সাথে আলোচনা করব।

 উপদেষ্টা ২০৩০ সালের আগেই একবার ব্যবহারযোগ্য প্লাস্টিকের ব্যবহার বন্ধ করতে একটি সময়াবদ্ধ কর্মপরিকল্পনা নেওয়ার জন্য ব্যবসায়ীদের আহ্বান জানান। একইসঙ্গে, পরিবেশ অধিদপ্তরের কর্মকর্তারা অবৈধ পলিথিন কারখানা বন্ধ করতে গিয়ে হামলার শিকার হওয়ার ঘটনায় গভীর উদ্বেগ প্রকাশ করে তিনি বলেন, নিয়মকানুনের প্রতি প্রতিরোধ অগ্রহণযোগ্য এবং ব্যক্তিগত স্বার্থের ঊর্ধ্বে উঠে একযোগে কাজ করলে নিষেধাজ্ঞা বাস্তবায়ন সম্ভব।

 পরিবেশ অধিদপ্তরের মহাপরিচালক ড. মো. কামরুজ্জামান, এনডিসি ছাড়াও বাংলাদেশে নিযুক্ত নরওয়ের রাষ্ট্রদূত হাকোন আরাল্ড গুলব্রান্ডসেন, ইউনিডো-ভিয়েনা, অস্ট্রিয়ার সার্কুলার ও রিসোর্স এফিসিয়েন্সি ইউনিট প্রধান জেরোম স্টুকি এবং পরিবেশ অধিদপ্তরের উপপরিচালক ড. আবদুল্লাহ আল মামুন সম্মেলনে উপস্থিত ছিলেন।

#

দীপংকর/শাহিদা/ফাতেমা/রমজান/সুবর্ণা/সাঈদা/মাসুম/২০২৫/১৪৩৭ ঘণ্টা

তথ্যবিবরণী নম্বর: ২৬০৭

**আর্জেন্টিনা থেকে আমদানি করা ৫০ হাজার ২ শত মেট্রিক টন গম চট্টগ্রাম বন্দরে পৌঁছেছে**

ঢাকা, ২২ মাঘ (৫ ফেব্রুয়ারি):

আন্তর্জাতিক উন্মুক্ত দরপত্রের মাধ্যমে আর্জেন্টিনা থেকে আমদানিকৃত ৫০ হাজার ২ শত মেট্রিক টন গম নিয়ে mv ELPIDA GR  জাহাজটি চট্টগ্রাম বন্দরে পৌঁছেছে।

জাহাজে রক্ষিত গমের মধ্যে ৩০ হাজার ১২০ মেট্রিক টন চট্টগ্রাম বন্দরে এবং ২০ হাজার ৮০ মেট্রিক টন মোংলা বন্দরে খালাস করা হবে। ইতোমধ্যে চট্টগ্রাম বন্দরে গম খালাসের কার্যক্রম শুরু হয়েছে।

#

ইমদাদ/শাহিদা/ফাতেমা/সাঈদা/আলী/মানসুরা/২০২৫/১৩৪৫ ঘণ্টা

তথ্যবিবরণী নম্বর: ২৬০৬

**বাংলাদেশ লাইভ অ্যান্ড চিল্ড ফুড এক্সপোর্টার্স অ্যাসোসিয়েশনের প্রশাসক নিয়োগ**

ঢাকা, ২২ মাঘ (৫ ফেব্রুয়ারি):

বাণিজ্য সংগঠন আইন ২০২২ এর ১৭ ধারা মোতাবেক বাণিজ্য মন্ত্রণালয়ের যুগ্মসচিব শেখ মতিয়ার রহমানকে বাংলাদেশ লাইভ অ্যান্ড চিল্ড ফুড এক্সপোর্টার্স অ্যাসোসিয়েশনের প্রশাসক হিসেবে নিয়োগ করা হয়েছে।

আজ বাণিজ্য মন্ত্রণালয়ের অতিরিক্ত সচিব (মহাপরিচালক, বাণিজ্য সংগঠন) মোহাম্মদ নাভিদ শফিউল্লাহ স্বাক্ষরিত এক আদেশে এ তথ্য জানানো হয়েছে।

আদেশে বলা হয়েছে নিয়োগকৃত প্রশাসক ১২০ (একশত বিশ) দিনের মধ্যে একটি সুষ্ঠ ও নিরপেক্ষ নির্বাচন অনুষ্ঠানের মাধ্যমে নির্বাচিত কমিটির নিকট দায়িত্ব হস্তান্তর করে মন্ত্রণালয়কে অবহিত করবে।

 #

কামাল/শাহিদা/ফাতেমা/আলী/মানসুরা/২০২৫/১৩৪৫ ঘণ্টা

তথ্যবিবরণী নম্বর: ২৬০৫

**ইয়াঙ্গুনে তারুণ্যের উৎসব ২০২৫ উদ্‌যাপিত**

ইয়াঙ্গুন, ২২ মাঘ (৫ ফেব্রুয়ারি):

ইয়াঙ্গুনে বাংলাদেশের রাষ্ট্রদূত ড. মোঃ মনোয়ার হোসেন বলেছেন, তরুণরা তাঁদের কর্মচাঞ্চল্য, আবেগ এবং উদ্যোগ দিয়ে নতুন পৃথিবী গড়তে এবং বিশ্বজুড়ে পরিবর্তন আনতে সক্ষম। তিনি এক ফেব্রুয়ারি ইয়াঙ্গুনের বাংলাদেশ দূতাবাসের উদ্যোগে উদ্‌যাপিত ‘Youth Festival ২০২৫’-এ কথা বলেন। দিবসটির প্রতিপাদ্য ‘Engaging Youth, Connecting Future’ উল্লেখ করে ড. হোসেন বলেন তরুণরাই পারে দু’দেশের মানুষের মধ্যেকার বন্ধন জোরদার করতে।

রাষ্ট্রদূত বক্তব্যের শুরুতে জুলাই-আগস্ট আন্দোলনের শহিদদের প্রতি গভীর শ্রদ্ধা জ্ঞাপন করেন। তিনি বাংলাদেশ ও মিয়ানমারের মধ্যে পোশাক, সংস্কৃতি এবং খাবারে সাদৃশ্যের কথা তুলে ধরে বলেন বিভিন্ন ক্ষেত্রে বিদ্যমান এই মিল দুই দেশের মধ্যে সেতুবন্ধ হিসেবে কাজ করতে পারে।

আয়োজিত অনুষ্ঠানমালায় ছিল তরুণদের অংশগ্রহণে বিভিন্ন খেলাধূলা, বাংলাদেশি পোশাক, পাট ও চামড়াজাত পণ্যের প্রদর্শনী, সাংস্কৃতিক পরিবেশনা, মেহেদি লাগানো, মাটির পাত্রে আলপনা, বাংলাদেশি শাড়ি-পাঞ্জাবি পরিধান, দেশাত্মবোধক ভিডিওচিত্র প্রদর্শন এবং বাংলাদেশি খাবারের আয়োজন। মিয়ানমারের বিভিন্ন বিশ্ববিদ্যালয়ের শিক্ষার্থী, সামাজিক-সাংস্কৃতিক সংগঠনের সদস্য, বাংলাদেশ কমিউনিটি এবং দূতাবাস পরিবারের সদস্যসহ প্রায় ২০০ তরুণ-তরুণী এই অনুষ্ঠানে অংশগ্রহণ করেন। অনুষ্ঠানে বাংলাদেশের বিভিন্ন ঐতিহাসিক স্থাপনা, পর্যটনকেন্দ্র, মৃৎশিল্প, পাটশিল্প, পাটজাত ও চামড়াজাত পণ্য, সিরামিক এবং রপ্তানিযোগ্য পোশাকের বেশ কয়েকটি স্টল প্রদর্শিত হয়।

#

মিশন মায়ানমার/শাহিদা/ফাতেমা/আলী/মাসুম/২০২৫/১২৪৮ ঘণ্টা

Handout Number: 2604

**‘Festival of Youth 2025’ celebrated in Yangon**

**Bangladeshi culture and cuisine promoted to Myanmar’s youth**

Dhaka, 5February:

 Ambassador Dr. M Monwar Hossain said that the youth carry the spirit of building a new future with energy, passion and entrepreneurial spirit and are the beacon of change around the world. He said speaking at the Youth Festival-2025 held on 01 February 2025 organized by the Bangladesh Embassy in Yangon. Programme of the day included fun-games, presentation on Bangladesh, display of Bangladeshi jute & leather products, cultural performances, henna drawing, pottery painting, traditional costumes put-on, screening of video documentary and tasting a wide range of Bangladeshi cuisine. Young people from the local universities, cultural & social organizations, Bangladesh Community and Embassy family attended the programme.

Ambassador Dr. Hossain, at the beginning of his speech paid tribute to the martyrs of July-August movement. Highlighting the commonalities between Bangladesh and Myanmar including attire, culture, language and cuisine, Ambassador said that these similarities can work as a bridge between the two neighbouring countries. Highlighting the motto of the programme which is ‘Engaging Youth, Connecting Future’, Dr. Hossain said that the youths are the best Ambassadors of our respective countries to strengthen people to people ties.

A number of stalls portraying Bangladeshi heritage sites, touristic places, colourful potteries, jute & jute products, leather products, ceramics and exportable apparels were displayed. Bangladeshi Zamdani Saree and Punjabi were kept in the attire try-on booth to show our rich apparel legacy. In the Henna corner, Myanmar girls painted their hands in colorful traditional Bangladeshi designs.

A photo frame of trendy Bangladeshi motifs and a frame of Bangladeshi traditional rickshaw with bridal couple were placed to capture the moments.

In the cultural segment, Myanmar youths performed graceful dance performances with Bangladeshi and Burmese songs. Members of the Embassy family performed dance with famous traditional Bangla song. The Embassy arranged a wide range of Bangladeshi cuisine including Biriyani, singara, piyaju, traditional pithas, sweets along with Burmese traditional desserts as dinner for the guests. At the end of the programme a beautiful video documentary on Bangladesh was screened portraying the touristic sites and natural beauties of Bangladesh. Around 200 guests of different youth organizations of Myanmar attended the event.

#

Myanmar/Sahida/Fatema/Romzan/Ali/Masum/2025/1320 hour

Handout Number: 2603

**Syeda Rizwana Hasan Calls for Effective**

**Action Against Plastic Pollution, Clarifies Government Stance on Single-Use Plastics**

Dhaka, 5 February:

 Syeda Rizwana Hasan, Advisor to the Ministry of Environment, Forest and Climate Change and Water Resources, emphasized the urgent need for effective action against plastic pollution. She clarified that the government has not banned single-use plastic items but is working to discourage their use to encourage the development of safer alternatives by local entrepreneurs.

 "This way, we can gradually move away from single-use plastics, for which we do not have a proper waste management system," she stated. She also condemned false claims that the government has prohibited all single-use plastics, calling them "blatant lies" that create unnecessary tensions among plastic manufacturers.

 Environment Advisor said this as the chief guest in a conference titled "From Policy to Action: Integrated Approaches for Combating Plastic Pollution and Marine Litter in Bangladesh" was held today at the Department of Environment, Agargaon, Dhaka.

 Highlighting the severity of plastic pollution, she remarked, "Plastic waste does not disappear; it breaks down into microplastics, which are then consumed by fish and ultimately enter our food system. This is a choice we must all make-individually, as a government, and as businesses."

 She stressed that Bangladesh already has readily available alternatives for most single-use plastic items and called for stronger commitments from businesses. She also criticized the hazardous working conditions in illegal plastic production facilities in Old Dhaka and emphasized the need for a structured phase-out plan.

 "An integrated approach is needed-banning is just one aspect, but phasing out, recycling, and reuse are equally crucial. The Finnish government has expressed interest in supporting us in establishing a state-of-the-art recycling facility, and we will engage in discussions with them soon," she announced.

 She further urged businesses to collaborate on a time-bound action plan to eliminate single-use plastics well before 2030. Expressing concern over resistance to regulations, she strongly condemned recent attacks on Department of Environment officials attempting to shut down illegal polythene bag production units.

 Syeda Rizwana Hasan concluded by emphasizing the need for national unity in tackling plastic pollution. "A complete ban is possible if we rise above personal interests and work together in the interest of our community and country," she affirmed.

 Dr Md Quamruzzaman, NDC, Director General, Department of Environment chaired the Conference where Hakon Arald Gulbrandsen, Ambassador of Norway to Bangladesh; Jerome Stucki, Unit Chief (Circular and Resource Efficiency), UNIDO Vienna, Austria; Dr Abdullah Al Mamun, Deputy Director, Department of Environment spoke.

 The conference brought together policymakers, environmental experts, and stakeholders from various sectors to discuss actionable strategies for reducing plastic pollution and marine litter in Bangladesh.

#

Dipankar/Sahida/Fatema/Romzan/Ali/Masum/2025/1320 hour